text: Danmark er ude af medaljekampen ved EM i Kolding
  04 august 2016 kl. 05.42
  Danmark tabte onsdag aften med 32-29 til Kroatien og er dermed ude af medaljekampen ved EM i håndbold for U 20-spillere, der foregår i Kolding.
  I aftenens opgør i Sydbank Arena i Kolding mellem Kroatien og Danmark skulle den sidste billet til semifinalen uddeles.
  Danmark førte midt i 2. halvleg med seks mål - men så vendte kampen fuldstændig. Kroatien scorede sys gange i træk uden at Danmark formåede at svare igen, hvorfor semifinalepladsen glippede.  Danmark må nu nøjes med at spille om  om 5. pladsen.
  - Vi må bare erkende, at vi ikke er en semifinale værdig. Drengene er ikke udlærte endnu, og i dag var Kroatien bare et niveau over os, siger den danske U20-landstræner Morten Henriksen, der til dag lig er cheftræner for Sønderjyskes herrer i ligaen. 
  Danmark møder i morgen kl. 13 Island.
  